Joachim Kerzel

Joachim Kerzel (* 10. Dezember 1941 in Hindenburg) is en düütsch Schauspeler un Synchroonsnacker. 

 Leven 
Joachim Kerzel is in Augsborg upwussen un hett tüschen 1958 un 1961 en Lehr as Slosser un Öölheizungsmonteur maakt. Dorna hett he sien Wehrdeenst as Seefunker bi de Marine maakt. Van 1963 bit 1966 hett he in Hannober de Hoochschool för Musik un Theater. In dat Stadttheater Hilmessen speel he sein eerste gröttere Rullen in Wilhelm Tell un Von Mäusen und Menschen. Later keemen noch wietere Theaterstücken un eenige Feernsehuptreden dorto. Van 1969 bit 1978 hörr he to dat Ensemble vun de Staatlich Schauspeelbühnen Berlin. Siet 1978 is he freeschapen Künstler mit diversen Engagements. Up de Bühn trett he nu nich mehr up, man konzentreert sück up sien Arbeit as Synchroonsnacker, Voice-over-Spreker, as Spreeker vun Hörböker un as Synchroonspeelbaas. He is mit de Schauspelerin Maria Körber verheiraadt.

duum|9. Februar 2007: Joachim Kerzel bi de Vertonung vun de N24-Reportage „Rogue Waves“ in en ProSieben-Sat.1-Produktion-Snittruum.

Joachim Kerzel is de düütsch Stimm vun völ bekannt Filmschauspelers: Jack Nicholson, Anthony Hopkins, Jean Reno, Robert De Niro, Dennis Hopper, Dustin Hoffman, Barry Nelson, Harvey Keitel, Martin Sheen, Richard Harris, Pierre Arditi, Bruno Crémer, Tom Skerritt,  Robert Wagner, William Hurt, Alan Rickman,  Alan Bates un Oliver Reed.

 Sonstiges 
In de Miniserie Frank Herbert’s Dune (dt.: Dune – Der Wüstenplanet) ut dat Johr lehn he den Imperator Shaddam sien Stimme. He weer ok völfak de Stimm vun Supermans Arzfeind Darkside in Superman Adventures. Ok in Stargate SG-1 (dt.: Stargate – Kommando SG-1) weer he in verscheeden Rullen to hören. In The Outer Limits is he in jede Folg de Off-Stimm ebenso as in de pseudowetenschaplichen Magazinaflegger Galileo Mystery. En wieder bekann Synchroonrull übernehm he as Vul Kuolon in de Tekentrickserie Captain Future. Tosätzlich snack he ok Ltd. /Capt. Thaddeus Harris un Ltd. /Capt. /Com. Mauser in de Police Academy-Filmen. In de tschechisch Tekentrickfilm Velka Syrova Soutez (dt.: Die größe Käseverschwörung) weer he de Stimm vun de Anföhrermuus Marvin. Todem weer he ok de Stimm vun de Autopilot Otto in de  Animatschoonsfilm WALL·E.

Neben sien Synchroonarbeiten beschäftigt he sück as Spreker mit de Vertonung vun Hörböker un Hörspelen. So ünner annern bi  Trucks (ut Night Shift), Atemtechnik (ut Different Seasons) vun Stephen King as ok bi The Pillars of the Earth un World without End vun Ken Follett. Bi den Star Wars - Hörspelen, bi de de Tonspuren vun de DVD-Versionen verwend weern, övernehm Kerzel de Stimm vun de Verteller. In de Hörspeelfaten vun  Frank Schätzings Der Schwarm snack he de Rull vun den Sigur Johanson. Bi de Neeuplaag vun Geisterjäger John Sinclair-Folgen weer he bit Folge 46 as Verteller to hören. An de nahfolgenden Episoden vun de Serie kunn he wegen en swoor Erkrankung nich mitarbeiten. Sien Nahfolge övernehm Wolfgang Pampel.Meldung bi hörspiele.de (uproopen an’ 27. September 2008) In’ September 2009 hett he sück mit en kört Video an de Fans as Verteller weer torüchmeld. 
Buterdem is he Spreker vun de Hörböker vun Jean-Christophe Grangé.

Doröver rut is sien bekannt Stimm in Kinotrailern un Werbespots u. a. för Opel un simyo to hören.Man hört hüm aber ok in Videospelen, as to’n Bispeel in Shadow Man (Nintendo 64), in de he de  Arzdämon Legion snackt, de de Apokalypse över de Welt vun de Minschen bringen will un togliek Endgegner in dat Speel is. In The Longest Journey hett he den Charakter Brian Westhouse un Q'aman sien Stimm lehnt. Buterdem snack he in The Elder Scrolls IV: Oblivion den Kaiser Uriel Septim un in Baphomets Fluch 2.5 de Rull vun den Dr. Blackter.Offiziell Siet

 Filmrullen (Utwahl) 
 Johr Titel 1972 Das Jahrhundert der Chirurgen, Feernsehreeg 1975 Keine Spürhunde für den Fiskus, Feernsehn 1979 Gedankenketten, Feernsehn 1987 Laus im Pelz, Feernsehn 1989 Bangkok Story 1986-90 Janoschs Traumstunde, Feernsehreeg 1991 Ein seltsames Paar, Feernsehn 2006 The Cheat Report

 Utteknungen 
In dat Johr 2003 wurr he mit den Düütsch Pries för Synchroon för sein herutragend männlich Synchroonarbeit as Stimm vun Jack Nicholson in About Schmidt uttekent.

 Enkeld Nahwiesen 

 Weblenken 

 Joachim Kerzel in de Katalog vun de Deutsche Nationalbücherei


 Joachim Kerzel bei speaker-search.de (inkl. Sprachbispelen)
 Interview 2004
 Personennaamdatei

Kategorie:Schauspeler
Kategorie:Synchroonsnacker
Kategorie:Börger von Düütschland
Kategorie:Mann
Kategorie:Boren 1941